CELEX: 62016CN0122
Language: fi
Date: 2016-02-26 00:00:00
Title: Asia C-122/16 P: Valitus, jonka British Airways on tehnyt 26.2.2016 unionin yleisen tuomioistuimen (ensimmäinen jaosto) asiassa T-48/11, British Airways v. komissio, 16.12.2015 antamasta tuomiosta

30.5.2016   
            
            
               FI
            
            
               Euroopan unionin virallinen lehti
            
            
               C 191/9
            
         Valitus, jonka British Airways on tehnyt 26.2.2016 unionin yleisen tuomioistuimen (ensimmäinen jaosto) asiassa T-48/11, British Airways v. komissio, 16.12.2015 antamasta tuomiosta
   (Asia C-122/16 P)
   (2016/C 191/11)
   Oikeudenkäyntikieli: englanti
   
      Asianosaiset
   
   
      Valittaja: British Airways plc (edustaja: J. Turner, QC, barrister R. O'Donoghue ja solicitor A. Lyle-Smythe)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa unionin yleisen tuomioistuimen tuomion siltä osin kuin siinä rajoitetaan Euroopan komission riidanalaisen päätöksen kumoaminen British Airwaysin alkuperäisessä kumoamiskanteessaan vaatimaan;
            
         
               —
            
            
               kumoaa unionin yleisen tuomioistuimen tuomion tuomiolauselman 1 kohdan;
            
         
               —
            
            
               kumoaa Euroopan komission riidanalaisen päätöksen kokonaisuudessaan; ja
            
         
               —
            
            
               määrää British Airwaysin muutoksenhakukulut korvattaviksi.
            
         
      Oikeudelliset perusteet ja pääasialliset perustelut
   
   British Airways plc vaatii esillä olevalla valituksellaan unionin yleisen tuomioistuimen asiassa T-48/11, British Airways plc v. Euroopan komissio, 16.12.2015 antaman tuomion kumoamista. Kyseisellä tuomiolla kumottiin osittain 9.11.2010 annettu komission päätös C(2010) 7694 lopullinen (asia COMP/39258 – Lentorahti) siltä osin kuin se koskee British Airwaysiä.
   Valittaja vetoaa valituksensa tueksi kahteen valitusperusteeseen.
   
               1.
            
            
               Ensimmäisen valitusperusteen mukaan unionin yleinen tuomioistuin teki oikeudellisen virheen, kun se sovelsi kanteen ulkopuolella lausumisen käsitettä (ultra petita) rajoittaakseen omia toimiaan vaikka unionin yleinen tuomioistuin oli omasta aloitteestaan todennut, että Euroopan komission päätökseen vaikutti sisältyvän sellaisia ehdottomiin prosessinedellytyksiin liittyviä virheitä, jotka rasittivat päätöstä kokonaisuudessaan. Unionin yleinen tuomioistuin ei lausunut kanteen ulkopuolelta, kun se vetosi omasta aloitteestaan ehdottomaan prosessinedellytykseen ja ratkaisi käsiteltävänään olevan asian tämän pohjalta; unionin yleinen tuomioistuin teki oikeudellisen virheen katsoessaan, että kanteen ulkopuolelta lausumista koskeva sääntö (ultra petita) rajoitti sitä siltä osin kuin se päätti tuomionsa tuomiolauselman seurauksista.
            
         
               2.
            
            
               Toisen, vaihtoehtoisesti esitetyn valitusperusteen mukaan siinäkin tapauksessa, että kanteen ulkopuolelta lausumista koskeva periaate (ultra petita) tulisi sovellettavaksi, unionin yleisen tuomioistuimen olisi pitänyt katsoa, että sillä oli siitäkin huolimatta oikeus – ja siis velvollisuus – kumota riidanalainen päätös kokonaisuudessaan, jotta sen toteamuksilla riidanalaista päätöstä rasittavasta virheestä, jolla rikottiin ylempiä oikeusnormeja loukkaamalla laillisuusperiaatetta ja perusoikeuskirjan 47 artiklan mukaista tehokasta oikeussuojaa koskevaa periaatetta, olisi vaikutusta.